Megkérdeztük Vizicsacsit, hogy mi a véleménye az új metáról, valamint arról, hogy hol játszana a legszívesebben a világon, ha nem lenne Schalke04 játékos.

0 0 0 0 0 0

Egy jó ideje nem hallottunk már Vizicsacsiról, –így megkerestük őt, hogy megnézzük mi zajlik éppen a Schalke04 háza táján. Tavasszal nem remekelt nagyon a csapat, –azóta dzsungelest váltottak (Pride helyére Amazing érkezett). A nyári szezon már egy fokkal jobb, –bár még mindig nem az igazi–, jelenleg a középmezőnyt foglalják el 4-4-es statisztika mellett. Kikértük véleményét az új metáról, hogy ez miként volt hatással rá, mint topos. Amazing érkezéséről is érdeklődtünk, illetve a célokról és célkitűzésekről is faggattuk kicsit.

Rengeteg minden változott a tavaszi szezon óta mind a játékon belül és azon kívül is. Mi volt rád a legnagyobb hatással mint topos játékos?

"Egyénileg úgy érzem, most elég jó formában vagyok. Jól átlátom a match upokat, és magabiztos vagyok bárkivel szemben. Korábban azonban ez nehezebb volt, amíg nem így éreztem magam. Számomra ez egy kulcsfontosságú mozzanat, hogy értsem és átlássam a dolgokat, –ezáltal tudom kitalálni, hogy miként kell egyes match upokat hatékonyan játszani. Ha ez a tudás mind megvan a fejemben, akkor szinte kivétel nélkül fel tudom venni a kesztyűt, kivéve, ha nagyon vesztes párosításban játszom. Ez a tavaszi szakaszra is igaz volt, de nem ilyen mértékben. A játékon kívül is sokkal kiegyensúlyozottabb az életem, –ez pedig nagyon fontos. Ha a test és a lélek is egyensúlyban van, az több magabiztosságot ad a játékon belül."

Elég hosszú szünet volt Amazing bejelentése előtt. Mi tartott ilyen sokáig?

"Sok játékost kipróbáltunk és amikor már tudtuk is, hogy ő lesz, még akkor is várnunk kellett, amíg ezt jóváhagyja a Riot Games. Nekünk nem tűnt annyira nagy szünetnek, mivel közben folyamatosan, napi szinten gyakoroltunk, de külső szemmel el tudom képzelni, hogy ez hosszabb időnek tűnhetett, amíg megtettük a bejelentést."

A tavaszi szezon nem alakult a legjobban a csapat számára. Most hogy új dzsungelesetek van, mi a reális cél a csapat számára? Továbbra is benne van a pakliban a világbajnokság?

"Természetesen. A nyári legerősebb csapatok jó eséllyel juthatnak ki a VB-re, függetlenül attól, hogy mi történt tavasszal. Mi még nem tartozunk a legerősebbek közé, de látom a fejlődést és úgy érzem, hogy fel tudunk zárkózni előbb vagy utóbb. Ezt figyelembe véve, az egyértelmű cél a VB-re kijutás."

Júniusban volt a születésnapod, hogyan telt a csapattal?

"Ami azt illeti, olyan volt mint egy sima gyakorló nap, –azt leszámítva, hogy felköszöntöttek, és a séfünk készített egy szülinapi tortát is nekem."

Eléggé őrült metánk van jelenleg, ahol gyakorlatilag bármelyik hős feltűnhet a pálya bármelyik részén. Mennyire tetszik ez neked, van esetleg kedvenced ilyen téren?

"Először nem tetszett, főleg a gold funnel (aranytölcsér) taktika–, de úgy érzem, hogy azóta jobban megértettük ennek –és a metának– a működését, így sokkal magabiztosabban mozgok benne. Ezáltal a tiltási és választási fázis is könnyebbé vált számunkra. Az, hogy a meccsek felében egyáltalán nem volt ADC, elsőre nagyon furcsa volt, de mostanra már hozzászoktunk. Véleményem szerint ez nem egy túl jó irány. Ha kedvenc választást kellene mondanom, akkor azt mondanám, hogy Poppy. Ő a tökéletes őrült választás számomra, ha a helyzet is megengedi ezt."

Lehet ez egy új irányvonal a játék fejlődésére, vagy inkább visszatérnél a megszokottabb metákhoz?

"Szerintem jó dolog, hogy nagyobb a változatosság az ösvényen, legalábbis általánosságban. Mindezek mellett egyes pozíciók új karakterekre kényszerítése, amiket nem is igazán ismernek, nem igazán jó irány, főleg úgy, hogy az új karakterek mellett a régi "megszokottakat" nem tudják játszani. Emiatt csökkenhet a meccsek színvonala is, ami rövid távon a nézőknek szórakoztató, de hosszú távon nem tesz jót. Hogy mondjak egy példát is: nem szeretnéd látni Rekkles-t középszerűen játszani mágus karakterekkel. Sokkal inkább érdekes, hogy azokkal az AD hősökkel játsszon, amikkel folyamatosan magas szintet tud képviselni, és ami miatt igazán ismertté vált az évek során. Ráadásul egy ADC játékos soha nem fog azon a szinten játszani mágusokkal, mint mondjuk egy mides. A tapasztalatbeli különbség egyszerűen túl nagy a két szerep között."

Mit gondolsz, mely csapatok profitálhatnak majd a legtöbbet ebből az őrült metából, és miért? Ki lepheti meg leginkább a rajongókat?

"Egyelőre úgy tűnik, hogy ez a csapat a G2, ők alkalmazkodtak leginkább hozzá, de ahogy én látom, ez akár visszafele is elsülhet később, ha egy későbbi patch lenerfeli a gold funnel taktikát (ami már meg is történt a 8.14-ben -a szerk.) például. Ettől függetlenül eddig láthatóan működik, mivel ezzel kompenzálni tudják a csapat legnagyobb gyengeségét, vagyis az alsó ösvényt. Ilyen kompozíciókban Hjarnannak elég egy sok utility-vel, és miniontakarítással rendelkező hőst adni, ahelyett hogy rá kellene támaszkodniuk, mint elsődleges carry."

Ha most nem lennél a Schalke04 játékos és bármelyik csapatot választhatnád a világon, hol játszanál a legszívesebben?

"Azt mondanám, hogy Afreeca Freecs. Nagyon tetszik az az atmoszféra, amit ott láthatunk az LCK-ban, illetve egy igazán egyedi tapasztalat lenne egy ázsiai csapat tagja lenni, –főleg ha az koreai."

English version is on the second page!